sinarproject/legisdata huggingface dataset:
Pertanyaan 122: MASALAH SAMPAH HARAM
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN WONG SIEW KI (N27 BALAKONG)
Jawapan oleh: Y.A.B. Dato' Menteri Besar

Y.B. PUAN WONG SIEW KI

Adakah kerajaan berniat untuk meningkatkan denda maksima kepada mereka yang ditangkap membuang sampah haram?

Y.A.B. Dato' Menteri Besar

a) Kerajaan Negeri sememangnya ingin meningkatkan denda maksima kepada individu yang didapati bersalah membuang/melupuskan sampah di tapak pelupusan sampah yang tidak dibenarkan sebagai langkah pencegahan terhadap sampah melalui pewujudan Enakmen masalah pembuangan/pelupusan Pengurusan Sisa Pepejal Dan Pembersihan Awam Negeri Selangor. Sehubungan dengan itu, hasrat ini juga telah dimaklumkan kepada Kementerian Perumahan Dan Kerajaan Tempatan (KPKT) bagi memohon rundingan perkara tersebut selaras dengan Perkara 79 Perlembagaan Persekutuan yang mengkehendaki Kerajaan Negeri berunding dengan Kerajaan Persekutuan sebelum Enakmen tersebut boleh dibentangkan. Selain itu, peruntukan kesalahan dan hukuman yang diperuntukan di dalam Enakmen tersebut juga hendaklah dirujuk dan dipersetujui oleh Jabatan Peguam Negara terlebih dahulu.